

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 947-02/21-01/09

URBROJ: 2170-6-40-1-23-10

Delnice, 18. rujna 2022.g.

**Gradonačelnica Grada Delnica**, na temelju članka 391. Zakona o vlasništvu i drugim stvarnim pravima („Narodne novine 91/96, 68/98, 137/99, 22/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 3. stavka 1. i članka 9. stavka 1. Odluke o raspolaganju i upravljanju zemljištem u vlasništvu Grada Delnica („Službene novine Primorsko-goranske županije 47/12) te Odluke Gradskog vijeća o raspisivanju javnog natječaja od 14. rujna 2023. godine, današnjeg dana raspisuje sljedeći

**J A V N I N A T J E Č A J**

**za prodaju zemljišta u vlasništvu Grada Delnica**

1. **Predmet prodaje za izgradnju stambene zgrade:**

1.1. K.č.br. 14029/1, koja je upisana u z.k.ul. 2077, k.o. Delnice I, dvorište, površine 1780 m2 i čija početna kupoprodajna cijena, tj. vrijednost zemljišta iznosi 46.725 € (26,25 € po m2), sve prema Procjembenom elaboratu Vedrane Sabljak dipl.ing.građ., stalnog sudskog vještaka za graditeljstvo i procjenu nekretnina iz Ogulina, Bernardina Frankopana 4., čija je oznaka broj elaborata PE-13/2022 od rujna 2022. godine te pozitivnog mišljenja Procjeniteljskog povjerenstva PGŽ od veljače 2023. godine.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), [k.č.br](http://k.xn--bea.br/). se nalazi u građevinskom području naselja Delnice, namjena je M-1 mješovita, pretežito stambena prema Urbanističkom planu uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16, 3/17 i 3/23)

Zemljište je opremljeno komunalnom infrastrukturom (nerazvrstana cesta, javna rasvjeta, oborinska odvodnja, fekalna kanalizacija), te postoji mogućnost priključka na vodovod, struju, te telekomunikacijsku mrežu.

**2.** **Na nekretnini koja je predmet prodaje**, prema odredbama Urbanističkog plana uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16, 3/17 i 3/23), člankom 4. je definirano, uz ostale odredbe, da  se na navedenoj nekretnini dozvoljava gradnja najviše 8,0 m visine građevine neovisno o namjeni.

**3. Kupac nekretnine se obvezuje:**

3.1.Ishoditi građevinsku dozvolu za izgradnju stambene zgrade najkasnije u roku od 12 mjeseci od dana sklapanja Ugovora o kupoprodaji nekretnine, te je dužan u roku od 8 dana od njezina dobivanja gradu dostaviti presliku iste,

3.2.Najkasnije u roku od 90 dana od dobivanja građevinske dozvole za izgradnju stambene zgrade, započeti s radovima njezine izgradnje, te je dužan u roku od  15 dana od početka radova o tome pismeno izvijestiti grad,

3.3.Najkasnije u roku od 36 mjeseci od početka izgradnje stambene zgrade, ishodovati uporabnu dozvolu za istu, te je dužan u roku od  15 dana od njezina dobivanja gradu dostaviti presliku iste.

**4.U slučaju nepridržavanja odredbi iz točke 3. ovog natječaja**, kupac gubi pravo na povrat uplaćene kupoprodajne cijene, a kupoprodajni se ugovor raskida što znači da se na nekretnini koja je predmet prodaje, bez ikakvog dopuštenja kupca, opet upisuje pravo vlasništva Grada Delnica.

**5.Ponuda mora sadržavati, za sve nekretnine:**

5.1. Prijavu na natječaj sa svim podacima podnositelja ponude (ime i prezime odnosno naziv podnositelja ponude, OIB),

5.2. Presliku osobne iskaznice ukoliko je ponuditelj fizička osoba/presliku rješenja o upisu u sudski registar za pravne osobe odnosno obrtni registar za fizičke osobe obrtnike,

5.3. Ukupnu visinu ponuđene cijene,

5.4. Adresu prebivališta/sjedišta,

5.5. Broj tekućeg računa za fizičke osobe odnosno žiro-računa za pravne i fizičke osobe koje obavljaju samostalnu djelatnost, u slučaju povrata jamčevine,

5.6.Potvrdu Odjela Gradske uprave za financije i projekte Grada Delnice da ponuditelj nema dospjelih dugovanja prema Gradu Delnicama.

5.7. Dokaz o uplaćenoj jamčevini u visini 25% početne cijene (Jamčevina za ozbiljnost ponude iznosi 25% od početne cijene i uplaćuje se na žiro račun prodavatelja broj HR9824020061806900005 koji je otvoren kod Erste & Steiermaerkische Bank d.d. uz naznaku: jamstvo za ponudu za kupnju zemljišta s modelom HR68 i pozivom na broj 7242-OIB ponuditelja).

**Jamčevina za ovu nekretninu k**.č.br. 14029/1, koja je upisana u z.k.ul. 2077, k.o. Delnice I, dvorište, površine 1780 m2 i čija početna kupoprodajna cijena, tj. vrijednost zemljišta iz točke 1. ovog članka iznosi 46.725 € (26,25 € po m2), iznosi **11.681,25 eura**.

1. **Podnošenje prijava**

Javni natječaj otvoren je petnaest (15) dana računajući od prvog slijedećeg dana od dana objave javnog natječaja odnosno obavijesti o raspisivanju javnog natječaja u dnevnom tisku.

Neće se razmatrati ponude ponuditelja ako je ponuđen manji iznos od početne cijene kako je to za svaku nekretninu navedeno.

Nepotpune i nepravodobne ponude neće biti razmatrane, a pravodobne koje ne ispunjavaju sve uvjete iz natječaja smatrat će se neprihvatljivima.

1. **Kriterij za odabir najpovoljnije ponude:**

Najpovoljnijim ponuditeljem smatra se ponuditelj koji ispunjava uvjete natječaja i koji je ponudio najvišu cijenu koja mora biti veća od početne cijene ili istovjetna početnoj cijeni i izražena u kunama i eurima, dok se ponude dostavljene u drugoj valuti neće razmatrati.

U slučaju da isti ponuditelj dostavi više ponuda za istu nekretninu, valjanom će se smatrati isključivo ponuda s najvećim iznosom ponuđene cijene.

1. **Dostavljanje ponuda**

Pisane ponude sa svim prilozima dostavljaju se poštom ili osobno u zatvorenim omotnicama na adresu: Grad Delnice, Trg 138. brigade HV 4, 51 300 Delnice, s naznakom: „Natječaj za kupnju zemljišta za izgradnju stambene zgrade, kao oznaku treba navesti: K.č.br. 14029/1, u vlasništvu Grada Delnica“- NE OTVARATI. Zainteresirani su dužni na poleđini omotnice navesti naziv podnositelja ponude, te adresu prebivališta ili sjedišta.

1. **Odabir najpovoljnijeg ponuditelja te ostali posebni uvjeti**

9.1. Odluku o odabiru najpovoljnijeg ponuditelja, na prijedlog Povjerenstva donosi Gradonačelnica te se dostavlja svim ponuditeljima najkasnije u roku 8 dana od dana njezina donošenja.

9.2. Nakon odabira najpovoljnijeg ponuditelja ostalim ponuditeljima grad će najkasnije u roku od 30 dana vratiti jamčevinu bez prava na kamatu za razdoblje od njezine uplate do isplate.

9.3. Odabrani ponuditelj dužan je u roku od 15 dana od dana donošenja odluke o odabiru sklopiti ugovor o kupoprodaji.

9.4. U slučaju odustanka prvog najpovoljnijeg ponuditelja, donosi se Odluku o sklapanju ugovora s prvim sljedećim najpovoljnijim ponuditeljem pod uvjetom da isti prihvati najvišu ponuđenu cijenu kao i sve ostale uvjete natječaja.

9.5. Najpovoljnijem ponuditelju jamčevina se uračunava u kupoprodajnu cijenu, a ostalim ponuditeljima vraća se u roku od 8 dana od dana donošenja odluke o odabiru najpovoljnijeg ponuditelja.

9.6. Ponuditelju koji je odustao od ponude iznos jamčevine se ne vraća.

9.7. U kupoprodajnu cijenu nije uključen porez na promet nekretnina koji plaća kupac.

9.8. Kupoprodajna cijena biti isplaćena u cijelosti u roku od 30 dana od dana sklapanja Ugovora o kupoprodaji nekretnine, što znači da nema obročnog plaćanja.

9.9. Kupac stječe pravo uknjižbe prava vlasništva u zemljišnim knjigama nakon što u cijelosti isplati kupoprodajnu cijenu.

9.10.Uz uknjižbu prava vlasništva, u zemljišnim knjigama se upisuje zabrana otuđenja i opterećenja nekretnine bez suglasnosti Grada Delnica u trajanju do ishođenja uporabne dozvole za navedenu stambenu zgradu.

9.11. Prodavatelj se obvezuje u roku od 15 dana od dana kada mu kupac dostavi ishođenu uporabnu dozvolu za navedenu stambenu zgradu, izdati akt kojim će se ishoditi brisanje njezine zabrane otuđenja i opterećenja.

Gradonačelnica

Katarina Mihelčić, dipl.ing.agr.



REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 947-02/21-01/09

URBROJ: 2170-6-40-1-23-10

Delnice, 15. rujna ~~2022~~.**2023.** g.

Ispravak nenamjerne pogreške obzirom da je Odluka GV-a

donesena 14.09.2023. i objavljena u SNGD broj 06/2023

od 15.09.2023.https://delnice.hr/wp-content/uploads/2023/09/2023\_Novine-br.6-web.pdf